Naziv projekta:

**Job Club za nezaposlene branitelje Cetinske krajine**

Projekt financira Europska unija iz Europskog socijalnog fonda i Ured Vlade RH.



Projekt će rješavati otežan pristup tržištu rada nezaposlenim braniteljima prijavljenim na Hrvatski zavod za zapošljavanje u Sinju i Trilju.

**Cilj:**

Pridonijeti uključivanju nezaposlenih hrvatskih branitelja na tržište rada na području Cetinske krajine

***Posebni ciljevi:***

1. Senzibilizirati javnost o otežanom pristupu tržištu rada nezaposlenih branitelja Cetinske krajine;
2. Povećati motiviranost i kompetencije nezaposlenih branitelja za ulazak na tržište rada na području Cetinske krajine.

Područje Cetinske krajine na kojem se provodi projekt obuhvaća gradove Sinj, Trilj i Vrliku, općine Dicmo, Hrvace i Otok. Tu je 1991. Godine živjelo 60. 210 stanovinka, dok je 2011. popisano 20% manje a taj se trend iseljavanja nastavlja. U postrojbama policije i vojske sudjelovalo je preko 7.800 stanovnika. Ovo je područje velikog iseljavanja stanovništva gdje je zbog rata ali i zbog ekonomske krize propalo oko 4500 radnih mjesta.

Otok, Trilj i Vrlika svrstani su u II. skupinu jedinica lokalne samouprave čija je vrijednost indeksa razvijenosti između 50% i 75% prosjeka Republike Hrvatske a u III. skupinu čija je vrijednost indeksa razvijenosti između 75% i 100% prosjeka Republike Hrvatske spadaju Dicmo (88,53%), Hrvace (76,00%) i Sinj (81,22%).

U veljači ove godine je na Zavod za zapošljavanje bilo je prijavljeno 5.365 nezaposlenih osoba od čega su 429 nezaposleni branitelji ili 8%.

Osnivanjem JOB CLUBA-a nezaposlenih hrvatskih branitelja koji će nastati kao rezulatat ovog projekta doprinosi novom načinu rješavanja nezaposlenosti na lokalnom nivou čime izravno dopirnosi cilju natječaja: „Jačati kapacitete OCD-a za neposredan rad na područjima koja se financiraju kroz Europski socijalni fond (zapošljavanje, obrazovanje, socijalno uključivanje, dobro upravljanje) na lokalnom nivou.“

Kroz projekt nezaposleni branitelji će se motivirali i educirali te će osnovati JOB CLUB (Klub za traženje posla). Iznajmiti će se i opremiti prostor za funkcioniranje Kluba.

Ciljna skupina obuhvaća nezaposlene hrvatske branitelje prijavljene na Hrvatski zavod za zapošljavanje u Sinju i Trilju.

Njihovi problemi su: otežan ulazak u svijet rada, nedovoljno znanja i vještina koje se traže na tržištu rada, nedostatak soft vještina, zastarjelost stečenih znanja, zastarjelost obrazovnih programa, diskriminacija, iskrivljena slika o sebi kao nezaposlenima, slaba mobilnost, nedovoljna osviještenost o potrebi cjeloživotnog učenja, nemotiviranost i inertnost u aktivnom pristupu pronalaženja posla, nedovoljan broj radnih mjesta za na definiranom području.

Korisnik: Braniteljska socijalno radna zadruga DALMATIA RURALIS za savjetovanje i upravljanje, Bazana 27, 21 230 Sinj

Partner 1: Udruga hrvatskih branitelja liječenih od posttraumatskog stresnog poremećaja Splitsko-dalmatinske županije, Bazana 27, 21 230 Sinj

Partner 2: Udruga maloljetnih dragovoljaca Domovinskog rata Splitsko-dalmatinske županije, Dabar 0, 21 233 Hrvace

Kontakti za dodatne informacije:

Korisnik: Braniteljska socijalno radna zadruga DALMATIA RURALIS za savjetovanje i upravljanje, Bazana 27, 21 230 Sinj, Mob: 095 576 5960, Fax: 021 824 504, e-mail: d.ruralis@gmail.com, [www.veteranjobclub.com](http://www.veteranjobclub.com)

Posredničko tijelo razine 1 (PT1), Ured za udruge Vlade Republike Hrvatske, Opatička 4, 10 000 Zagreb, Tel: 01 4599 828, Fax: 01 4599 811, [www.uzuvrh.hr](http://www.uzuvrh.hr)

Posredničko tijelo razine 2 (PT2), Nacionalna zaklada za razvoj civilnog društva, Štrigina 1a, 10 000 Zagreb, tel: 01 23 99 100, faks: 01 23 99 111, <http://zaklada.civilnodrustvo.hr>

Sadržaj ove publikacĳ isključiva je odgovornost Braniteljske socijalno-radne zadruge DALMATIA RURALIS za savjetovanje i upravljanje.